**شاعری** کا مادہ "شعر" ہے، اس کے معانی کسی چیز کے جاننے پہچاننے اور واقفیت کے ہیں لیکن اصطلاحاً شعر اس کلامِ موزوں کو کہتے ہیں جو قصداً کہا جائے۔ یہ کلام موزوں جذبات اور احساسات کے تابع ہوتا ہے اور کسی واقعہ کی طرف جاننے کا اشارہ کرتا ہے۔ ایسا بھی ہو سکتا ہے کہ آپ نے کوئی حادثہ دیکھا ہو اور وہ آپ کے دل پر اثر کر گیا ہو اور آپ کے اندر سے خود بہ خود الفاظ کی صورت میں ادا ہو جائے، اس اثر کے بیان کو شعر کہتے ہیں اور انھیں شعروں کو شاعری کے نام سے جانا جاتا ہے۔دوسرے لفظوں میں یہ کہا جا سکتا ہے کہ شاعری الفاظ کا وہ استعمال ہے، جس میں ایک طرف معانی کی وسعت ذہن کو تسخیر کرے تو دوسری جانب نغمگی کی تاثیر دل کو جکڑ لے۔ گویا ایک اچھا شعر بشر کے پورے وجود کا تجربہ ہے۔
( موزوں الفاظ میں حقائق کی تصویر کشی کو شاعری کہتے ہیں۔)
شعر تعبیر ہے تخیل ہے اسی لیے لاکھوں موزوں کلام ایسے ہیں جو شعر نہیں۔۔۔ شعر کا پہلا عنصر وزن ہے اور دوسرا عنصر خیال حقیقت کو وزن اور خیال کے سانچے میں ڈھالنا کمال سخنوری ہے۔

تفصیل
-----

شاعری کسی بھی انسان کے لیے اپنے احساسات و جذبات اور مشاہدات و تجربات کی عکاسی کا نام ہے۔ کوئی بھی انسان ہو وہ ہر وقت کسی نہ کسی چیز یعنی قدرت کی تخلیق کردہ اشیا کے مشاہدے میں یا اپنی ایجادات اور تخلیقات میں مصروف رہتا ہے اور سوچ میں گم رہتا ہے ہر انسان اپنے نظریے سے سوچتا ہے لیکن حساس لوگ کا مشاہدہ بہت ہی گہرا ہوتا ہے شاعری کا تعلق بھی حساس لوگوں کے ساتھ زیادہ ہے لیکن اِن مشاہدات و خیالات اور تجربات کے اظہار کرنے کا طریقہ سب کا الگ الگ ہے کچھ لوگ اس کو عام باتوں کی طرح سے یعنی گفتگو سے ظاہر کرتے ہیں کچھ لوگ اس کو لکھ کر یعنی نثر کی صورت میں بیان کرتے ہیں جن کو مضمون، ناول نگاری، افسانوں اور کہانیوں کے زمرے میں رکھا جاتا ہے اور کچھ لوگ مختلف فنون جیسے مجسمہ سازی، سنگ تراشی، نقش نگاری اور فنِ مصوری کے ذریعے اپنے خیال کا اظہار کرتے ہیں اور کچھ لوگوں کے خیالات کے اظہار کا ذریعہ شاعری ہوتا ہے۔ شاعری بہت سی زبانوں میں کی جاتی ہے ہر زبان کے اپنے اصول ہیں لیکن لفظ شاعری صرف اُردو زبان کے لیے مخصوص ہے شاعر اپنے خیالات و مشاہدات اور احساسات و تجربات کو اپنے تخیل کے سانچے میں ڈھال کر اُسے اک تخلیق کی صورت میں اخذ کرتا ہے اور چاہتا ہے کہ اپنی سوچ کو دوسرے لوگوں تک ہو بہو اسی طرح پہنچا دے جس طرح وہ سوچتا ہے اس طرح تخلیق کار کو اطمینان ملتا ہے صدیوں سے لوگ اپنے خیالات کا اظہار کرتے چلے آ رہے ہیں آج بھی تاریخی عمارات و مقامات پہ بنے نقش و نگار آثار قدیمہ سے ملنے والی اشیا سے گذشتہ زمانوں کے لوگوں کے خیالات اور حالات و واقعات کی عکاسی ملتی ہے جس سے موجودہ زمانے کے لوگ بخوبی اندازہ لگا سکتے ہیں کہ اُس دور میں لوگوں کے حالات زندگی اور اُنکا رہن سہن کیسا تھا یہی وجہ ہے کہ ہر دور کے شعرا کی تحریروں سے ان کے زمانے کے حالات و واقعات کی عکاسی ملتی ہے۔ شاعری کی بہت سی اقسام ہیں۔ صنف غزل قدیم اصناف سخن میں سے ایک ہے اور یہ ایک مخصوص اندازِ تحریر ہے جو شاعری کے ساتھ منسوب ہے جس کے اصولوں پہ فارسی اور پنجابی زبانوں میں شاعری لکھی جاتی ہے لیکن لفظ غزل صرف اردو شاعری کے مخصوص ہے شاعری کی مشہور اصناف میں حمد نعت مثنوی مسدس نظم پابند نظم آزاد نظم قصیدہ رباعی سلام گیت سرِ فہرست ہیں اُردو شاعری کے سب سے بڑے شاعر تاریخ میں برصغیر ہندوستان میں ملتے ہیں جن میں میر تقی میر، مرزا اسد اللہ خاں غالب، داغ دہلوی اور بہادر شاہ ظفر کے نام سرِفہرست ملتے ہیں تقسیمِ ہندوستان کے بعد بہت سے مشہور شعرا کا تذکرہ ملتا ہے جن میں برصغیر پاک و ہند کے شعرا شامل ہیں ان شعرا میں سب سے مشہور
، فیض احمد فیض، حسرت موہانی، ابنِ انشا، حبیب جالب، شکیب جلالی، ناصر کاظمی، محسن نقوی،احمد فراز، منیر نیازی، پروین شاکر، قتیل شفائی کے نام ملتے ہیں۔

اجزائے شاعری
------------

شاعری میں مندرجہ ذیل اجزائے ترکیبی ہو سکتے ہیں۔

### شعر

شعر غزل کے ایک حصے کو کہتے ہیں۔ شعر کی سطر کو مصرع کہا جاتا ہے، اشعار پہ مشتمل مجموعہ کو غزل کہتے ہیں ایک شعر میں دو مصرعے ہوتے ہیں۔ پہلے مصرعے کو مصرع اولیٰ اور دوسرے کو مصرع ثانی کہتے ہیں غزل میں موجود اشعار کے مختلف نام ہیں پہلے شعر کو مطلع کہا جاتا ہے جس کے دونوں مصروں میں قافیہ اور ردیف استعمال ہوتا ہے غزل کے آخری شعر کو مقطع کہا جاتا ہے جس کے پہلے مصرعے میں اکثر شاعر اپنا تخلص استعمال کرتے ہیں اور دوسرے مصرعے میں قافیہ کے ساتھ ردیف کا استعمال کیا جاتا ہے مطلع اور مقطع کے درمیان موجود غزل کے تمام اشعار (ہرایک شعر کو) کو بیت کہتے ہیں۔

### بیت الغزل

غزل کے سب سے بہترین شعر کو بیت الغزل کہتے یہں۔
مثلاً: مجروح سلطان پوری کا ایک شعرملاحظہ کریں:
  

میں اکیلا ہی چلا تھا جانبِ منزل مگر
  

لوگ ساتھ آتے گئے اور کارواں بنتا گیا 

### غزل

 تفصیلی مضمون کے لیے **غزل** ملاحظہ کریں۔
غزل کا لفظ غزال سے نکلا ہے اور غزال ہرن کو کہتے ہیں۔ غزل "ہرن کے گلے سے نکلنے والی اُس آواز کو کہا جاتا ہے جب وہ شیر کے خوف سے بھاگ رہی ہوتی ہے غزل کے لغوی معنی عورتوں سے باتیں کرنا یا عشق و محبت کا ذکر کرنا بھی بتایا گیا ہے۔

* اشعار پہ مشتمل مجموعہ غزل کہلاتا ہے اک غزل کو تین حصوں میں تقسیم کیا جاتا ہے پہلے حصے کو مطلع کہا جاتا ہے جس میں دو مصرعے ہوتے ہیں پہلے مصرع کو مصرع اولیٰ اور دوسرے مصرع کو مصرع ثانی کہتے ہیں مطلع کے دونوں مصروں میں قافیہ اور ردیف استمال ہوتا ہے لیکن کسی غزل میں ردیف لازمی جز نہیں ہے قافیہ کے بعد اگر ردیف نہ بھی لکھا جائے تو کوئی قید نہیں۔
* غزل کے دوسرے حصے کو مقطع کہا جاتا ہے جس کے پہلے مصرعے یعنی مصرع اولیٰ میں اکثر شاعر اپنا تخلص استمال کرتا ہے اور دوسرے مصرعے یعنی مصرع ثانی میں قافیہ اور ردیف استعمال ہوتا ہے۔
* غزل کے تیسرے حصے کو اشعار کہا جاتا ہے یعنی مطلع اور مقطع کے درمیاں والے مصروں کو اشعار کہتے ہیں۔

غزل کے کم از کم اشعار کی تعداد پانچ ہوتی ہے اس سے زیادہ اشعار لکھنے کی کوئی قید نہیں لیکن 11 اشعار موزوں جانے جاتے ہیں۔

### فرد

شاعری میں ایک اکیلے شعر کو فرد کہتے ہیں۔

### حمد

 تفصیلی مضمون کے لیے **حمد** ملاحظہ کریں۔
حمد ایک عربی لفظ ہے،جس کے معنی ’’تعریف‘‘ کے ہیں۔ اللہ کی تعریف میں کہی جانے والی نظم کو حمد کہتے ہیں۔

### ہجو

 تفصیلی مضمون کے لیے **ہجو** ملاحظہ کریں۔
ایسا کلام یا ایسی نظم، خواہ کسی بھی ہیئت میں ہو، جس میں کسی کی مخالفت میں اس پر طنز کیا جائے یا اس کا مذاق اڑایا جائے۔

### مصرع

شعر کی ایک سطر کو مصرع کہتے ہیں۔

### مطلع

کسی بھی غزل کا (شاعری) میں پہلے شعر کو مطلع یا حسن مطلع کہتے ہیں جس کے دونوں مصرعے ہم قافیہ اور ہم ردیف ہوتے ہیں۔

### مقطع

مقطع کے معنی قطع کرنے کے ہیں چونکہ شاعر اپنی شاعری کا اختتامی شعر میں اپنا تخلص استعمال کرتا ہے، اسی آخری شعر کو اسے مقطع کہا جاتا ہے۔
مثال کے طور پر نجؔف شیرازی کا مقطع دیکھیں
جب سے دیکھا تجھے حال یہ ہے مرا
مجھ کو کہتا ہے پاگل زمانہ نجؔف

### مدح

 تفصیلی مضامین کے لیے **قصیدہ#مدح**  اور **مدح** ملاحظہ کریں۔
مدح کے معنی تعریف و توصیف کے ہیں اور یہ عموماً قصیدہ میں استعمال کیا جاتا ہے۔ قصیدے کا سب سے ضروری جز مدح سرائی ہے۔ اور اسی پر قصیدے کی بنیا د ہوتی ہے۔ عربی قصائد میں مدح حقیقت اور واقعیت سے بھر پور ہوتی تھی۔ یہی وجہ ہے کہ جب ایک عرب شاعر کو کسی نے اپنی مدح پر مجبور کیا تو اس نے جواب دیا کہ "تم کچھ کرکے دکھاؤ تو میں تمھاری مدح کروں۔"

### منقبت

 تفصیلی مضمون کے لیے **منقبت** ملاحظہ کریں۔
اشعار کے ذریعے کسی کی تعریف کرنے کو منقبت کہتے ہیں لیکن یہ لفظ حضرت علی کرم اللہ وجہہ کی تعریف میں لکھے ہوئے اشعار کو کہا جاتا ہے۔

### مثنوی

 تفصیلی مضمون کے لیے **مثنوی** ملاحظہ کریں۔
مثنوی کا لفظ، عربی کے لفظ "مثنیٰ "سے بنا ہے اور مثنیٰ کے معنی دو کے ہیں۔ اصطلاح میں ہیت کے لحاظ سے ایسی صنفِ سخن اور مسلسل نظم کو کہتے ہیں جس کے شعر میں دونوں مصرعے ہم قافیہ ہوں اور ہر دوسرے شعر میں قافیہ بدل جائے، لیکن ساری مثنوی ایک ہی بحر میں ہو۔ مثنوی میں عموماً لمبے لمبے قصے بیان کیے جاتے ہیں نثر میں جو کام ایک ناول سے لیا جاتا ہے، شاعری میں وہی کام مثنوی سے لیا جاتا ہے، یعنی دونوں ہی میں کہانی بیان کرتے ہیں۔ مثنوی ایک وسیع صنفِ سخن ہے اور تاریخی، اخلاقی اور مذہبی موضوعات پر کئی ایک خوبصورت مثنویاں کہی گئی ہیں۔ مثنوی عموماً چھوٹی بحروں میں کہی جاتی ہے اور اس کے لیے چند بحریں مخصوص بھی ہیں اور شعرا عموماً اس کی پاسداری کرتے ہیں لیکن مثنوی میں شعروں کی تعداد پر کوئی پابندی نہیں ہے، کچھ مثنویاں تو کئی کئی ہزار اشعار پر مشتمل ہیں۔

### مناجات

 تفصیلی مضمون کے لیے **مناجات** ملاحظہ کریں۔
مناجات کا مطلب ہے دعا وغیرہ۔ زبانوں کے اختلاف کو الگ رکھ کر اگر ہم تمام مذاہب کی الہامی کتب کا غور و فکر کے ساتھ مطالعہ کریں تو ہمیں معلوم ہوگا کہ مذاہبِ عالم میں جو دعائیں اور حمدیں پڑھی جاتی ہیں ان کے معنی اور مفہوم میں کوئی بنیادی فرق نہیں ہے، چاہے ہم اسے حمد کہیں، ہندوآرتی، بدھسٹ وندنا، یہودی سالم، پارسی یاسنا یہودی و مسیحی افراد اپنی ہر دعا اور حمد کی ابتداءاور آخر میں "ہالّے لُو یاہ" Hallelujah پکارتے ہیں۔ "ہالّے لُو" یعنی حمد کرو "یاہ" لفظ یہواہ یعنی خدا کا مخفف ہے۔ ہالّے لُو یاہ کے لغوی معنی ہیں خدا کی حمد کرو۔ عربی میں اس کا ترجمہ "الحمدﷲ" ہوگا۔ اسی طرح ہندی میں بولا جانے والا لفظ "ہری اُوم" یا "ہرے اوم" کے لغوی معنی بھی الحمدﷲ کے ہیں۔ سنسکرت زبان کے لفظ اوم ` کے لغوی معنی ایسی ہستی اور نور کے ہیں جو کائنات کی وسعتوں میں پھیلی ہوئی ہے۔ ظاہر ہے یہاں کائنات پر محیط اس ہستی سے مراد اﷲ ہی ہے اور ہری یا ہرے حمد و ثنا کے لیے استعمال ہوتا ہے۔ اسی طرح اہلِ ہنود ہر روز صبح جو آرتی (حمد) پڑھتے ہیں "اوم جے جگدیش ہرے" اگر اس کا ترجمہ کیا جائے تو سورۃ فاتحہ کی پہلی آیت آپ کے ذہن میں گونجنے لگے گی "اوم`" کے معنی اﷲ کے ہیں "جے" کہتے ہیں کسی شے کے مالک، رب اور پروردگار کو "جگدیش" کا مآخذ جگ ہے جس کے معنی عالم کے ہیں۔ جگدیش کے معنی عالمین اور کائنات کے ہیں اور "ہرے" حمد کے ِلیے استعمال ہوتا ہے۔ چنانچہ "اوم جے جگدیش ہرے" کا ترجمہ ہوگا اﷲ رب العامین کی حمد کرو یعنی الحمد اﷲ رب العالمین!

### مسدس

مسدس چھ شعروں کے ایک قطعہ پر مشتمل شاعری کو کہتے ہیں۔ سب سے مشہور مسدس مسدس حالی ہے۔

### نعت

 تفصیلی مضمون کے لیے **نعت** ملاحظہ کریں۔
پیغمبرِ اسلام حضرت محمد مصطفیٰ صلی اللہ علیہ و آلہ و سلم کی مدحت، تعریف و توصیف، شمائل و خصائص کے نظمی اندازِ بیاں کو نعت یا نعت خوانی یا نعت گوئی کہا جاتا ہے۔ عربی زبان میں نعت کے لیے لفظ "مدحِ رسول" استعمال ہوتا ہے۔ اسلام کی ابتدائی تاریخ میں بہت سے صحابہ کرام نے نعتیں لکھیں اور یہ سلسلہ آج تک جاری و ساری ہے۔ نعتیں لکھنے والے کو نعت گو شاعر جبکہ نعت پڑھنے والے کو نعت خواں یا ثئاء خواں بھی کہا جاتا ہے۔

### نظم

 تفصیلی مضمون کے لیے **نظم** ملاحظہ کریں۔
نظم سے مراد ایسا صنف سخن ہے جس میں کسی بھی ایک خیال کو مسلسل بیان کیا جاتا ہے۔ نظم میں موضوع اور ہیئت کے حوالے سے کسی قسم کی کوئی پابندی نہیں ہوتی۔

### پابند نظم

پابند نظم اس نظم کو کہتے ہیں جس میں ردیف، قافیہ اور بحر کے مقررہ اوزان کی پابندی کی جاتی ہے۔ پابند نظم میں نہ موضوعات کی قید ہوتی ہے اور نہ اشعار کی تعداد کی۔ شاعر کسی بھی موضوع پر اور کتنی ہی تعداد میں اشعار کہہ سکتا ہے۔ بعض شاعروں نے چار چھہ اشعار پر مشتمل پابند نظمیں بھی کہی ہیں۔ اردو شاعری کا بڑا حصہ پابند نظموں پر مشتمل ہے۔

### ثلاثی

ثلاثی کو مثلث اور تثلیث بھی کہاجاتا ہے۔ یہ تین مصرعوں پر مشتمل صنف سخن ہے جس کے تینوں مصرعے برابر ہوتے ہیں۔ البتہ کبھی پہلا اور دوسرا،کبھی پہلا اور تیسرا اور کبھی تینوں مصرعے ہم قافیہ ہوتے ہیں اور یہ تینوں مصرعے مل کر ایک اکائی بنتے اور مثلث کہلاتے ہیں۔ یہ اکائی ایک مکمل معنوی نظام کی حامل ہوتی ہے اور کبھی تین مصرعوں کی اکائیاں مل کر بھی مثلث کہلاتی ہیں۔ اردومیں ثلاثی ایک باقاعدہ فنی ہیئت کی حیثیت سے مقبول رہی ہے۔

### قافیہ

 تفصیلی مضامین کے لیے **علم عروض#قافیہ**  اور **قافیہ** ملاحظہ کریں۔
قافیہ کا لفظ 'قفا' یا 'قفو' سے مشتق ہے اور اس کے لغوی معنی 'پیچھے آنے والا' یا 'پیرو کار' کے ہیں، چونکہ عربی شاعری میں شعر کا اختتام قافیہ پر ہوتا ہے اس لیے اسے یہ نام دیا گیا، واضح رہے کہ فارسی اور اردو شاعری میں ضروری نہیں کہ شعر کا اختتام قافیے پر ہو، بلکہ زیادہ تر شعر کا اختتام ردیف پر ہوتا ہے جو فارسی شاعروں کی ایجاد ہے اور عربی شاعری میں مستعمل نہیں۔

اصطلاح میں قافیہ حروف اور حرکات کے اس مجموعے کو کہتے ہیں جس کی تکرار مختلف الفاظ کے ساتھ شعر کے آخر یا ردیف سے پہلے آئے جیسے دمَن، چمَن، زمَن یا دِل، محفِل، قاتِل وغیرہ الفاظ کو ہم قافیہ کہا جائے گا۔

### ردیف

 تفصیلی مضمون کے لیے **ردیف** ملاحظہ کریں۔
ردیف کے لغوی معنی ہیں "گھڑ سوار کے پیچھے بیٹھنے والا"۔ شعری اصطلاح میں ردیف سے مراد وہ لفظ یا الفاظ کا مجموعہ ہے جو قافیے کے بعد مکرر آئیں اور بالکل یکساں ہوں۔ ردیف کا ہر مصرعے میں ہونا لازمی نہیں ہے۔ عام طور پر یہ غزل کے اشعار میں مصرعۂ ثانی میں دہرائے جاتے ہیں۔

### قصیدہ

 تفصیلی مضمون کے لیے **قصیدہ** ملاحظہ کریں۔
لفظ قصیدہ عربی لفظ قصد سے بنا ہے اس کے لغوی معنی قصد (ارادہ ) کرنے کے ہیں۔ گویا قصیدے میں شاعر کسی خاص موضوع پر اظہار خیال کرنے کا قصد کرتا ہے اس کے دوسرے معنی مغز کے ہیں یعنی قصیدہ اپنے موضوعات و مفاہیم کے اعتبار سے دیگر اصناف ِ شعر کے مقابلے میں وہی نمایاں اور امتیازی حیثیت رکھتا ہے جو انسانی جسم و اعضاءمیں مغز کو حاصل ہوتی ہے فارسی میں قصیدے کو چامہ بھی کہتے ہیں۔

### قطعہ

قطعہ شاعری کی ایک صنف ہے یہ چار مصرعوں پر مشتمل ہوتا ہے (قطعہ کے لیے اشعار کی تعداد کی قید نہیں ہے۔ قطعہ میں دو سے زیادہ اشعار ہو سکتے ہیں) اس کے پہلے مصرع میں قافیہ یا ردیف کی کوئی قید نہیں ہے لیکن دوسرے مصرعے میں قافیہ لازمی موجود ہوتا ہے اس کے بعد اگر ردیف بھی لگا دیا جائے تو مصنف کی مرضی ہے ورنہ ردیف کے بغیر بھی قطعہ کے اصول مکمل ہو جاتے ہیں لیکن قافیہ ضروری ہے پہلے دو مصرعوں کے بعد تیسرا مصرع آتا ہے اُس میں بھی قافیہ اور ردیف کی کوئی قید نہیں لیکن چوتھے اور آخری مصرعے میں دوسرے مصرعے کا ہم آواز قافیہ ضروری ہوتا ہے اور دوسرے مصرعے کے مطابق اگر قافیہ کے ساتھ ردیف ہے تو وہی ریف چوتھے مصرعے میں قافیہ کے بعد اس طرح لکھا جاتا ہے اس کے علاوہ قطعہ اس طرح بھی لکھا جاتا ہے کہ پہلے دونوں مصرعوں میں قافیہ یا قافیے کے ساتھ ردیف لگایا جائے مگر تیرے مصرعے کو قافیہ اور ردیف سے آزاد رکھا جائے مگر آخری مصرعے میں یعنی چوتھے مصرع میں پہلے دو مصرعوں کا ہم آواز قافیہ اور وہی دریف لگایا جاتا ہے

### رباعی

 تفصیلی مضمون کے لیے **رباعی** ملاحظہ کریں۔
رباعی عربی کا لفظ ہے جس کے لغوی معنی چار چار کے ہیں۔ شاعرانہ مضمون میں رباعی اس صنف کا نام ہے جس میں چار مصرعوں میں ایک مکمل مضمون ادا کیا جاتا ہے۔ رباعی کا وزن مخصوص ہے، پہلے دوسرے اور چوتھے مصرعے میں قافیہ لانا ضروری ہے۔ تیسرے مصرعے میں اگر قافیہ لایا جائے تو کوئی عیب نہیں۔ اس کے موضوعات مقرر نہیں۔ اردو فارسی کے شعرا نے ہر نوع کے خیال کو اس میں سمویا ہے۔ رباعی کے آخری دو مصرعوں خاص کر چوتھے مصرع پر ساری رباعی کا حسن و اثر اور زور کا انحصار ہے۔ چنانچہ علمائے ادب اور فصحائے سخن نے ان امور کو ضروری قرار دیا ہے۔ بعض نے رباعی کے لیے چند معنوی و لفظی خصوصیات کو بھی لازم گردانا ہے۔ عروض کی مختلف کتابوں میں رباعی کے مختلف نام ہیں۔ رباعی، ترانہ اور دو بیتی بعض نے چہار مصرعی، جفتی اور خصی بھی لکھا ہے۔

### ماہیا

ماہیا، پنجابی شاعری کی صنف اور پنجابی تہذیب کا حصہ ہے۔ ’’ماہیے ‘‘ بھی گائے جاتے ہیں۔ اس کا صحیح عمل دو اوزان پر مشتمل ہے جو یہ ہے
1۔ فعلن فعلن فعلن /فعلن فعلن فع / فعلن فعلن فعلن
2۔ مفعول مفاعیلن /فعل مفاعیلن / مفعول مفاعیلن
دوسرے مصرعے میں ایک سبب کم ہوتا ہے۔ اگر تینوں مصرعے برابر ہوجائیں تو بھر ثلاثی ہو جائے گا۔ اردو میں ماہیوں کی روایت 1939 سے ملتی ہے۔

### سلام

یہ نظم کی ایک قسم ہے جو زیادہ تر شہداء کربلا کے مدح میں لکھی جاتی ہے۔

### سہرا

شادی کے موقع پر دلہا کے لیے گائے جانے والے گیت کو سہرا کا نام دیا جاتا ہے۔

### تحت اللفظ

بغیر ترنم کے شاعری کی ادائیگی کو تحت اللفظ کہا جاتا ہے۔

### تخلص

 تفصیلی مضمون کے لیے **تخلص** ملاحظہ کریں۔
وہ قلمی مختصر نام جو شاعر یا ادیب اپنے اصل نام کی بجائے رکھ لیتے ہیں۔

### واسوخت

واسوخت محبوب کے بے وفائی یا لاپروائی کے بیان کے لیے لکھی جانے والی شاعری کو کہتے ہیں۔

### گیت

 تفصیلی مضمون کے لیے **گیت** ملاحظہ کریں۔
گیت ہندی الاصل صنف شاعری ہے۔ اردو پر ہندی کے جو اثرات ترتیب پائے ہیں اس کا ایک نتیجہ گیت بھی ہے جس کو اردو میں بغایت مقبولیت حاصل ہو چکی ہے۔ اردو میں گیت ہندی بحروں ہی میں لکھے جاتے ہیں۔ نظم کی طرح گیت میں کسی موضوع کی کوئی پابندی نہیں۔ اس میں ہر نوع کے موضوع پرطبع آزماءی کی جا سکتی ہے۔ گیت مٰں محبت اور نغمگی کے عناصر کی آمیزش ہوتی ہے اور اس کا مزاج ان عناصر سے تشکیل پاتا ہے جن میں نسائیت ہوتی ہے۔ غنائیت گیت کے لیے لازمی ہے اور ترنم، جھنکار اور تھاپ اس کی خصوصیات ہیں۔ اس کا اپنا ایک تہذیبی مزاج ہے۔
گیت سروں کی ایک ایسی لہر ہوتی ہے جس میں انسانی آواز بھی شامل ہو اور وہ گیت کے بول گائے۔ گیت کو گایا جاتا ہے اور انسانی آواز جو سر میں ادا کی جاتی ہے، اس کے ساتھ آلات موسیقی کا استعمال بھی کیا جاتا ہے۔

### قوالی

قوالی موسیقی کی ایک قسم ہے لیکن موسیقی کی اس قسم کو لوگوں تک پیغام پہنچانے اور اُس کے زیادہ اثر انداز ہونے کا اک منفرد اور انوکھا ذریعہ سمجھا جاتا ہے قوالی کی زیادہ تر تاریخ برصغیر ہندوستان میں تصوف سے جا ملتی ہے کہا جاتا ہے قوالی کے سب پہلے خالق امیر خسرو تھے جن کا شمار صوفیوں میں ہوتا ہے ان کو آلاتِ موسیقی سے خاصی دلچسپی تھی اور انھوں نے ہی قوالی کی بنیاد رکھی شعرا کے مطابق عام کہی گئی بات کی نسبت شاعری میں کہی گئی بات زیادہ دل پہ اثرانداز ہوتی ہے اور اسی طرح شاعری اگر آلات موسیتی کے ساتھ ملا کر موسیقی کی شکل میں ہو تو اور بھی زیادہ دل پہ اثر کرتی ہے اور لوگ اُسے توجہ سے سنتے ہیں لہذا تصوف کے دور میں قوالی کی بنیاد پڑی جس کا مقصد اشاعتِ اسلام تھا تاکہ لوگ صوفیائے کرام کے کلام کو یعنی ان کی شاعری کو دلچسپی کے ساتھ سنیں اور اس کا اثر لیں تاریخ سے ملتا ہے قوالی صوفیائے کرام کے آستانوں پہ ہوا کرتی تھی جسے لوگ شوق سے آ کر سنا کرتے تھے یہی وجہ ہے آج بھی قوالی درباروں کے ساتھ منسوب ہے قوالی پڑھنے والے کو قوال کہا جاتا ہے سب سے زیادہ مشہور قوال برصغیر پاک و ہند میں ملتے ہیں جن میں سب سے مشہور قوالوں کا تعلق پاکستان سے ہے پاکستان کی سر زمین نے بہت سے مشہور قوالوں کو جنم دیا جن میں فتح علی خان، نصرت فتح علی خان، غلام فرید مقبول صابری، بدر میاں داد، عزیز میاں قوال کا نام سرفہرست ملتا ہے۔

### تلمیح

 تفصیلی مضمون کے لیے **تلمیح** ملاحظہ کریں۔
تلمیح کے لغوی معنی ہیں اِشارہ کرنا۔ شعری اصطلاح میں تلمیح سے مراد ہے کہ ایک لفظ یا مجموعہ الفاظ کے ذریعے کسی تاریخی، سیاسی، اخلاقی یا مذہبی واقعہ کی طرف اشارہ کیا جائے۔ تلمیح کے استعمال سے شعر کے معنوں میں وُسعت اور حسن پیدا ہوتا ہے۔ مطالعہ شعر کے بعد پورا واقعہ قاری کے ذہن میں تازہ ہو جاتا ہے۔

بیرونی زبانوں کی ہئیتیں
-----------------------

اردو میں کئی ایسی ہئیتیں بھی ہیں جو بیرونی زبانوں سے بھی الفاظ، اصناف، اسالیب اور آداب کے تعلق سے لین دین کیا ہے جس سے اردو کے شعری سرمایہ میں یقینأ اضافہ ہوا ہے۔

### معریٰ نظم

معریٰ نظم ایسی نظم کو کہتے ہیں جس میں وزن بھی ہوتا ہے اور ارکانِ بحر کی پابندی بھی کی جاتی ہے۔ البتہ اس میں قافیہ اور ردیف سے کام نہیں لیا جاتا

### آزاد نظم

مغربی ہیئت میں آزاد نظم کو بہت مقبولیت حاصل ہے۔ اس میں قافیہ ردیف کی پابندی نہیں ہوتی، بحر کی بھی پابندی نہیں ہوتی البتہ بحر کے ارکان اور اس کے اوزان یا صوتی بندشوں کی پابندی ہوتی ہے فرق صرف اتنا ہے کہ معریٰ نظم میں بحر کے مقررہ اوزان استعمال ہوتے ہیں جبکہ آزاد نظم میں ارکان بحر کی تعداد ہر مصرعے میں متعین نہیں ہوتی جس کی وجہ سے مصرعے چھوٹے بڑے ہوجاتے ہیں۔

### سانیٹ

سانیٹ مغربی شاعری کی ایک قدیم صنف ہے اور یہ چودہ مصرعوں کی ایک ایسی نظم ہے جس میں ایک بنیادی جذبہ یا خیال کو دو بندوں میں پیش کیا جاتا ہے۔ پہلے بند میں آٹھ اور دوسرے بند میں چھہ مصرعے ہوتے ہیں۔ پہلے بند میں خیال کا پھیلاؤ ہوتا ہے اور دوسرے میں اس کی تکمیل کی جاتی ہے۔ کہیں کہیں پہلا بند بارا مصرعوں پر دوسرا بند دو مصرعوں پر مشتمل ہوتا ہے مگر چودہ مصرعوں کی پابندی ضروری ہے۔ اس میں قافیوں کی ترتیب بدلتی رہتی ہے ۔

### پرونیٹ

پرونیٹ: سانٹ کی طرز پر لکھی چودہ لائینوں کی نظم ہے ـ جس کی لائنیں کسی میٹر / بحر کی پابند نہیں -

### ترائیلے

فرانسیسی شاعری کی ایک مقبول صنف ترائیلے ہے۔ یہ ایک طرح کا بند ہے اس ایک ہی بند میں نظم مکمل ہوجاتی ہے۔ یہ ایک اٹھ مصروں پر مشتمل نظم ہوتی ہے اس میں صرف دو قافیے ہوتے ہیں۔ اور اس کی ایک خاص ترتیب ہوتی ہے۔ اس کی ترتیب اس طرح ہے الف،ب،الف، الف ،الف، ب،الف، ب۔ اس میں پہلا، تیسرا، چوتھا، پانچواں، ساتواں / دوسرا، چھٹا، آٹھواں ہ قافیہ ہوتے ہیں۔

### ہائیکو

یہ ایک قدیم جاپانی صنف ہے۔ اس صنف کو اردو اور انگریزی سے اپنا یا گیا ہے۔ اس میں صرف تین مصرعے ہوتے ہیں مگر شرط یہ ہے کہ ان تینوں مصرعوں کے جملہ ارکان (syllable) سترہ ہوں ان کی ترتیب یوں ہونی چاہیے۔

1) 5+7+5

2) 4+8+5

### نثری شاعری

انگریزی کی ایک صنف prose poetry کی تقلید میں اردو میں اس صنف کو اپنایا گیا۔ اس شاعری میں بحر ردیف، قافیہ، وزن کی پابندی کی قید نہیں ہوتی۔ اس میں ایک آہنگ ضرور ہوتا ہے اس کی وجہہ سے اس میں ایک غنائی کیفیت اور شاعری کا رنگ نظر آتاہے۔

مذہبی حیثیت
-----------

### اسلام

اسلام میں شعرا کی کچھ اقسام کو اچھی نظر سے نہیں دیکھا جاتا۔ سورۃ الشعرا میں شاعروں کی پیروی سے منع کیا گیا ہے۔ سورۃ الشعرا کی آیت 224 میں شعرا کو بھٹکے ہوئے لوگ کہا گیا ہے۔ ان کی پیروی کرنے والوں کو بھی بہکے ہوئے لوگ کہا گیا ہے۔

وَالشُّعَرَاءُ يَتَّبِعُهُمُ الْغَاوُونَ [٢٦:٢٢٤]   

رہے شعرا، تو ان کے پیچھے بہکے ہوئے لوگ چلا کرتے ہیں   

أَلَمْ تَرَ أَنَّهُمْ فِي كُلِّ وَادٍ يَهِيمُونَ [٢٦:٢٢٥]   

کیا تم دیکھتے نہیں ہو کہ وہ ہر وادی میں بھٹکتے ہیں   

وَأَنَّهُمْ يَقُولُونَ مَا لَا يَفْعَلُونَ [٢٦:٢٢٦]   

اور ایسی باتیں کہتے ہیں جو کرتے نہیں

جبکہ کچھ اقسام کے بارے میں حوصلہ افزائی بھی کی گئی ہے، جیسے کہ شاعر رسول حسان بن ثابت رضی اللہ عنہ کے بارے میں نبی صلی اللہ علیہ وسلم نے دعا بھی کی تھی، "یا اللہ اس کی روح القدس (جبریل علیہ السلام) کے ذریعے مدد فرما"
چنانچہ ہر قسم کی شاعری اسلام میں مذموم نہیں ہے بلکہ جس طرح بیہودہ گفتگو اسلام میں منع ہے اسی طرح بیہودہ شاعری بھی منع ہے اور جس طرح اچھی گفتگو کی حوصلہ افزائی کی گئی ہے اسی طرح اچھی شاعری کی بھی حوصلہ افزائی کی گئی ہے۔

حوالہ جات
---------

1. ↑  "اردو شاعری"۔ اردو گاہ
2. ↑  "آرکائیو کاپی"۔ 10 نومبر 2012 میں اصل سے آرکائیو شدہ۔ اخذ شدہ بتاریخ 27 فروری 2011  الوسيط `|url-status=` تم تجاهله (معاونت)
3. ↑  "جديد قسم كے ترانے اور جائز اشعار كى شروط"۔ اسلام سوال و جواب

مزید دیکھیے
-----------

* اردو شعرا:
* امیر خسرو
* میر تقی میر
* مرزا غالب
* نظیر اکبر آبادی
* حسرت موہانی
* اقبال
* فیض احمد فیض
* پروین شاکر
* احمد فراز
* گوہر رحمان گہر
* شہناز شازی
* 
* نعمان حیدر حامی
* جون ایلیا[*مردہ ربط*]

| * د
* ب
* ت
اردو شاعری |
| --- |
| 

| اردو شعرا بلحاظ زمانہ |
| --- |
| 

|  |  |
| --- | --- |
| 16 ویں صدی | 
* محمد قلی قطب شاہ (1565–1611)
* علی محمد جیو گام دھنی (1562 (م)
* برہان الدین جانم

 |
| 17 ویں صدی | 
* ولی محمد ولی
* مظہر جان جاناں
* سید بلاقی

 |
| 18ویں صدی | 
* مرزا محمد رفیع
* میر تقی میر
* نظیر اکبر آبادی
* بہادر شاہ ظفر
* امام بخش ناسخ
* خواجہ حیدر علی آتش
* محمد ابراہیم خان
* مرزا اسد اللہ خاں غالب
* بسمل شاہجہاں پوری یا رام پرساد بسمل

 |
| 20 ویں صدی | 
* پنڈت ہری چند اختر (1900–1958)
* حفیظ جالندھری (1900–1982)
* بسمل عظیم آبادی(1900–1978)
* مخمور دہلوی (1901–1965)
* عندلیب شادانی (1902–1969)
* شاد عارفی (1903–1964)
* چراغ حسن حسرت (1904–1955)
* سید سجاد ظہیر (1904–1973)
* ذوالفقارعلی بخاری (1904–1975)
* اختر شیرانی (1905–1948)
* ساغر نظامی (1905–1984)
* سید عابد علی (1906–1971)
* مخدوم محی الدین (1908–1969)
* عرش ملسیانی (1908–1979)
* روش صدیقی (1909–1971)
* عبدالحمید عدم (1909–1976))
* اسرار الحق مجاز (1911–1955)
* شاعر لکھنوی
* ن م راشد (1910–1975)
* فیض احمد فیض (1911–1984)
* اعجاز صدیقی (1911–1978)
* نشور واحدی (1911–1981)
* ابو الفضل سید محمود قادری (1911–2000)
* میراجی (1912–1949)
* معین احسن جذبی (1912–2005)
* احتشام حسین (1912–1972)
* ساحر بھوپالی (1913–1976)
* ضیاء فتح آبادی مہر لال سونی (1913–1986)
* ڈاکٹر رفیق حسین (1913–1990)
* علی سردار جعفری (1913–2000)
* میر گل خان ناصر (1914–1983)
* احسان دانش (1914–1982)
* غلام ربانی تابان (1914–)
* جانثار اختر (1914–1976)
* مجید امجد (1914–1974)
* سکندر علی وجد (1914–1983)
* یزدانی جالندھری (1915–1990)
* اختر الایمان (1915–1996)
* احمد ندیم قاسمی (1916–2006)
* ضمیر جعفری (1916–1999)
* شکیل بدایونی (1916–1970)
* شان الحق حقی (1917–2005)
* جگن ناتھ آزاد (1918–2004)
* کیفی اعظمی (1918–2002)
* ضمیر کاشمیری (1919–1994)
* خمار بارہ بنکوی (1919–1999)
* مجروح سلطانپوری (1919–2000)
* قتیل شفائی (1919–2001)
* سلام مچھلی شہری (1921–1973)
* سیف الدین سیف، (1922–1993)
* ایوب صابر (1923–1989)
* راہی احمد راہی (1923)
* ضیا جالندھری (1923–2012)
* ظہور نظر (پیدائش (1923–1981)
* ناصر کاظمی (1925–1972)
* کیفی اعظمی (1926–2002)
* کمال احمد صدیقی (پیدائش: 1926)
* ظفرحمیدی (پیدائش: 1926)
* نریش کمار شاد (1927–1969)
* خلیل الرحمن اعظمی (1927–1978)
* حمایت علی شاعر (پیدائش: 1926)
* شبنم رومانی (1928–2009)
* ساحر لدھیانوی (1921–1980)
* ابن انشا (1927–1978)
* بلراج کومل (پیدائش: 1928)
* راجہ مہدی علی خان (1928–1966)
* زیب غوری (1928–1985)
* منیر نیازی (1928–2006)
* حبیب جالب (1928–1993)
* دلاور فگار (1928–1998)
* وزیر آغا (1922–2010)
* زاہدہ زیدی (پیدائش: 1931)
* کنول ضیائی (پیدائش: 1931)
* سید فخرالدین بلی (1930–2004)
* مصطفے زیدی (1930–1970)
* احمد فراز (1931–2008)
* جون ایلیا (1931–2003)
* ظفر اقبال (پیدائش 1932)
* سید آل احمد (1932–1999)
* محسن بھوپالی (1932–2007)
* شکیب جلالی (1932–1966)
* شاذ تمكنت (1933–1985)
* وحید اختر (1934–1996)
* سدرشن فاخر (1934–2008)
* مرتضے برلاس (پیدائش: 1934)
* محمد سلطان صابرا ونی (1935–2009)
* ظفر گورکھپوری (پیدائش: 1935)
* آفتاب اقبال شمیم (پیدائش: 1936)
* گلزار (پیدائش: 1936)
* زہرہ نگاہ (پیدائش: 1937)
* ظہیرغازی پوری (پیدائش–1938)
* ندا فاضلی (1938)
* ماجد صدیقی (پیدائش: 1938)
* ڈاکٹر نجم الہدی (پیدائش 1938)
* مصحف اقبال توصیفی (1939)
* عبیداللہ علیم (1939–1997)
* ریاست علی تاج (1930–1999)
* سردار عالم صدیقی (1930–2010)
* غلام غوث غم (1931–2007)
* کشور ناہید (پیدائش: 1940)
* افتخار عارف (پیدائش: 1943)
* امجد اسلام امجد (پیدائش: 1944)
* غلام محمد قاصر (1944–1999)
* بشیر بدر (پیدائش: 1945)
* جاوید اختر (پیدائش: 1945)
* شجاعت علی راہی (پیدائش: 1945)
* مدحت الاختر (پیدائش: 1945)
* ظفرصہبائی (پیدائش: 1946)
* محمد اظہار الحق (پیدائش: 1948)
* تنویر پھول (پیدائش: 1948)
* فہمیدہ ریاض (پیدائش: 1948)
* سید عارف معین بلی (پیدائش: 1958)
* زاہد ابرول (پیدائش: 1950)
* ظفرمرادآبادی (پیدائش: 1951)
* (ذکی طارق (پیدائش: 1952)
* پروین شاکر (1953–1994)
* ابن کلیم احسنؔ نظامی (1946–2017)
* شفیق خلش (1953–)
* زبیر فاروق (پیدائش: 1956)
* ظفر تابش (پیدائش: 1957)
* نور محمد دانش (پیدائش: 1958)
* وید پرکاش شکلا،سنجر
* کوثر شاہجہان پوری (1941–2008)
* مسلم سلیم (پیدائش 1950)

٭احمد سہیل (پیدائش 1953)
* رشید سندیلوی (پیدائش 1959)
* ظفرکمالی (پیدائش–1959)
* خواجہ حنیف تمنّاؔ (پیدائش 1953 ۔ سیالکوٹ )
* شاکر القادری (پیدائش: 1959)
* مجیب ظفر انوار حمیدی (24 اگست 1960 کراچی)
* آنس معین (لاہور، 29 نومبر 1960 - ملتان، 5 فروری 1986)
* ثمینہ راجہ (1961)
* حامد یزدانی (1961)
* رفیق سندیلوی ( یکم دسمبر 1961)
* خالد ملک ساحلؔ – ( پیدائش۔۔ 1961 )
* سید وحید القادری عارف ( پیدائش۔1962)
* زاہدہ حنا ( پیدائش۔1962)
* زین رامش ( پیدائش۔1963)
* نوشی گیلانی (پیدائش۔1964)
* نصیرسومرو(پیدائش: 28 مارچ 1964ء)
* ذوالفقارنقوی(پیدائش: 1965)
* سجاد حیدر(پیدائش1965)
* حارث خلیق (پیدائش 1966)
* سعید خان (1966 پیدائش۔)
* راجہ اسحاق ( پیدائش۔ 1966)
* سید ظفر معین بلّے (11 فروری 1967)
* ظفرعجمی، (پیدائش–1966)

- (سُرمئی دستخط - 2012)]
* رفیع رضا (1962)
* ڈاکٹر محمد سعید فضل کریم بیبانی
* امین عاصم (15 جولائی 1968)
* ظہیرحمتی، (پیدائش: 1968)
* سرمد اختر آبادی (پیدائش: 1973)
* رحمت عزیز چترالی (پیدائش: 1970)
* سمندر منصوری (پیدائش: 1974)
* مراد جے پوری (تُہین کانتی ناگ) (پیدائش: 1974)
* عزیز نبیل (پیدائش 1976)
* ضیا المصطفیٰ ترک (پیدائش: 1976)
* ضیا ضمیر (پیدائش: 1977)
* سبط حیدر زیدی (پیدائش: 1977)
* بشارت جبین (پیدائش: 1977)
* رحیمہ ناز (پیدائش: 1975)
* عبد الوہاب سخن (پیدائش یکم فروری 1970ء)
* ظفر اقبال
* وحید احمد
* کیف بھوپالی
* وصی شاہ
* شہریار
* ولی عاصی
* شمیم جے پوری
* شہر یار
* آنند نارائن ملا
* ظفر گورکھپوری
* مجنون گورکھپوری
* نذیر بنارسی
* سدرشن فاخر

 |
| 21 ویں صدی | 
* عنبرین حسیب عنبر (پیدائش 1981)
* حسین محی الدین قادری (پیدائش 1982)
* جواد شیخ (شاعر) (پیدائش 1982)
* عمار اقبال (پیدائش 1986)
* جی سی بوسال (پیدائش 1993)
* محمد مجید مہر
* مسعود ساگر

 |

 |

 |  |
| 

| بلحاظ ملک |
| --- |
| 
* بھارتی
* پاکستانی

 |

 |
| 

| صنف |
| --- |
| بیت • بیت الغزل • بحر • دیوان • حسن مطلع • کلام • کلیات • مقطع • مطلع • ماوراء • مصرع • مشاعرہ • قافیہ • ردیف • شعر • شاعر • شاعری • تحت اللفظ • تخلص • ترنم • تروینی • دعا • فرد • گیت • غزل • حمد • ہجو • کافی • مدح • منقبت • مرثیہ • مثنوی • مناجات • مسدس • مخمس • نعت • نظم • نوحہ • قصیدہ • قطعہ • تلمیح • قوالی • رباعی • سلام • سہرا • شہر آشوب • سوز • واسوخت •ثلاثی • دوہا • یک مصرعی نظم • اردو شعراء کی فہرست |

 |
| 

| کتب شاعری |
| --- |
| 
* بال جبریل
* ارمغان حجاز
* دیوان غالب
* وہ جو شاعری کا سبب ہوا
* نسخہ ہائے وفا

 |

 |


| * د
* ب
* ت
موضوعات اردو |
| --- |
| 
* تاریخ
* ابجد
* قواعد
* صوتیات
* اطلاعیات
* لغت
* نستعلیق
* اردو بریل
* رومن اردو
* فجی اردو
* فصیح الدین و بیگم رومن سازی
* ادب
	+ مصنفین
	+ شاعری
	+ شعرا
* اردو ہندی تنازع
* اردو تحریک
* دکنی
* حیدر آبادی اردو
* کھڑی بولی
* ہندوستانی
* برطانیہ میں اردو
* ترقی پسند تحریک

 |